Downloaded from YTS.BZ
BENVINGUTS A HOGWARTS
Official YIFY movies site: YTS.BZ
BENVOLGUT SR. POTTER,
Hi ha històries que ens canvien.
Sisplau, utilitzin només els primers sis vagons.
Hi ha històries que ens defineixen.
Però algunes històries viuen amb nosaltres...
I acció!
...com la del nen que va sobreviure,
que aviat serà explicada a HBO Max...
com mai s'ha fet abans.
La història d'en Harry, de la popular saga de llibres
de JK Rowling, és un conte realment immersiu
que requereix una enorme dedicació per fer realitat
aquest món màgic fascinant on gairebé no existeixen els límits.
Crear un lloc
tan ric, complex i expansiu
al nostre món pot semblar impossible...
fins que les bruixes i bruixots de veritat es posen mans per feina.
Les històries de Harry Potter
van ser, fa 30 anys, un fenomen extraordinari
però li van tocar la fibra a persones de totes les edats.
I tornar a imaginar el cànon de Harry Potter...
deixar-lo respirar,
explicar una història en vuit episodis en lloc d'una pel·lícula de dues hores,
capbussar-se en totes les seves complexitats...
La història és allà, però ara podem donar vida a totes les coses
que sabem que estan passant entre bastidors, però que no veiem.
Sempre esperes una oportunitat per fer una cosa tan significativa per a la gent,
i crec que això ho serà.
I s'ha fet una feina extraordinària amb l'elecció de l'elenc.
SELECCIONAR MAGS
- Vam deixar de comptar als 40.000. - Sí.
No tenia sentit seguir comptant-los,
- però els vam veure tots. - Sí.
Busquem un nen
que és molt important per a la gent en molts sentits.
Per tant, busques un nen
que, a simple vista, pugui semblar normal,
però que en realitat sigui extraordinari.
Perquè tots els infants del Regne Unit
poguessin presentar-se, vam fer la primera fase a distància.
Després, vam anar a Manchester, Escòcia, Irlanda
- i... - Cardiff.
Cardiff, a Gal·les.
Sabíem que les audicions dels infants serien un procés llarg.
Vam començar amb en Harry, en Rom i l'Hermione,
que són molt bons amics.
Per tant, va ser molt emocionant i tot un repte trobar tres infants
que els poguéssim veure com a amics,
amb les seves personalitats tan fortes i diferents.
Tots són infants comuns i corrents,
però són extraordinaris.
Tots tenen quelcom de màgic.
Vam veure l'Alastair a Manchester, i va ser divertit i encantador
ben bé des de l'inici. Sí.
- Aquest és ell explicant... - La seva història.
- Sí. - Un poema.
La mare no vol un gos i crec que és un error,
perquè, si no és un gos, el que vull és un escurçó.
Aquell va ser el seu primer dia.
I, després, l'Arabella...
LONDRES
...a Londres.
"Hermione: no té filtre perquè és filla única."
"El seu superpoder és la seva intel·ligència emocional."
"Té energia de protagonista."
- La primera audició de l'Arabella. - Sí.
Va recitar el poema "Invictus".
Tant és si es fa difícil el camí,
si un càstig molt sever m'han d'imposar,
perquè soc jo qui mena el meu destí:
de la meva ànima, en soc capità.
L'Hermione ha de ser juganera,
així que li vam demanar que fes una escena en què parla amb els seus pares
sobre en Harry i en Ron.
I va deixar anar un riure amb un petit ronc,
i va ser això el que vam ensenyar per mostrar que era juganera.
El que fas és agafar trossos de les audicions
que saps que ajudaran els infants
quan els els presentis al director i al productor.
El ronc de l'Arabella va ser crucial
- en el seu càsting. - Sí.
SALUTACIONS DES DE GLASGOW
En Dominic, el vam conèixer a Glasgow.
Què tenim sobre en Harry?
"És escèptic amb el món dels adults."
"Té una certa vulnerabilitat i melancolia."
- És un... un solitari... - I és una persona solitària.
Ha crescut tot sol.
Ha crescut sol i...
La supervivència és el seu fort.
"Més un Lazarillo que un Oliver Twist."
Bàsicament, és un actor espectacular
- de nou anys. Sí. - Doncs sí. Aquesta era la descripció.
- Tenia tantes qualitats diferents... - Són moltes qualitats diferents.
Va entrar en Dominic i portava
un poema rimat sobre el seu cap de setmana que havia escrit ell mateix.
I vam pensar: "Que interessant."
"El meu cap de setmana", de Dominic.
Va començar dissabte al matí. Havia de jugar un partit de futbol,
i em va anar genial, ja us ho dic.
Després, no tenia res a fer,
i vaig passar el dia estirat al llit.
En Dom tenia una seguretat subtil.
Amb qui vius?
Amb la meva mare, el meu pare i les meves dues germanes.
- D'acord. - I el meu gos.
Has actuat mai?
Vaig fer Macbeth al gener.
- I eres un dels fills d'en MacDuff? - Sí.
- Et van matar, oi? - Sí.
Em sap greu.
- Que bo. - Sí.
Confio molt en aquests infants. Crec que són increïbles.
En una producció tan gran,
és fàcil perdre's.
Vas al Gran Menjador i és enorme.
Vas al camp de Quidditch i és descomunal.
Vas a la Ronda d'Alla...
Tornem als sets i els revisitem i hi afegim alguns detalls.
De vegades, vaig a la sala comuna de Gryffindor
o a la Torre, i estic allà tot sol
i miro al voltant i observo el taulell de notícies
i miro cada petit detall de l'escriptori de la McGonagall,
dels llibres a les parets, i... se'm posen els pèls de punta.
LA MIDA DE LA MÀGIA
La grandària de tot plegat és hilarant.
Poder construir a una escala com aquesta
és el somni de tot dissenyador...
MARA LEPERE-SCHLOOP DISSENY DE PRODUCCIÓ
...poder jugar a un camp tan gran.
Intentem imaginar-nos l'alegria i la diversió del que és
ser un infant màgic.
Quan va sortir el primer llibre de Harry Potter,
era una cosa nova i emocionant.
Crec que tots vam tenir la mateixa experiència:
vam pensar que era un món increïble
i que seria genial poder tocar-lo.
Per tant, intentem captar aquests moments de descobriment
que es troben als llibres.
Volem que tingueu la mateixa experiència,
però hi hem afegit un nivell de construcció de mons
que va més enllà del que el públic està acostumat a veure.
La introducció d'en Harry a l'espai físic del món màgic
comença amb La Marmita Foradada,
i després sortim pel darrere i anem al set de la Ronda d'Alla.
Els elements que veiem són coses que reconeixeríem,
però la manera com es combinen i es formen serà nova i emocionant.
CARRER PRIVET
Per al carrer Privet, en el món muggle, volíem basar-nos en la realitat,
i crec que això, per a algú que és fan i espectador,
quan el món muggle està basat en una realitat que li resulta familiar,
fa que la il·lusió del món màgic,
que està més enllà del nostre abast, sigui encara més emocionant.
CARRER PRIVET NÚM. 4
Està tot molt i molt pensat
per satisfer els fans més acèrrims.
Hem creat espais que crec...
EL PALAU DEL MUSSOL
...que faran feliços als qui s'hi endinsin i els experimentin.
És fenomenal que tothom estigui tan disposat
a fer que tot això cobri vida.
Quan entres al Gran Menjador per primer cop,
és com entrar en una catedral.
És increïblement màgic.
És enorme, és preciós...
I l'entrada dels infants,
quan els estudiants de primer curs entren al menjador,
és, probablement, el meu moment favorit.
Va ser icònic
i simbòlic, també. És com: "Molt bé, som-hi.
Tots aquests infants nous en aquest món.
Ja hi sou, a Hogwarts. Benvinguts.
Teniu una pila de misteris esperant-vos."
A vegades estàs al teu camerino,
allà asseguda, i de sobte sents
un esclat de persones fora i són els nens que acaben d'entrar.
Tu estàs pensant en la teva feina o el que sigui
i ells estan amb el que sigui que estigui passant,
com tots els infants. És pura energia.
A vegades, els dies més esgotadors,
penso: "Tanca els ulls, obre'ls i mira al voltant."
Caram! Entres al set i penses: "Caram!"
I et posa les piles.
Perquè és tot tan bonic...
Preciós.
LA NATURALESA DE LA MÀGIA
En les primeres converses amb en Mark i la Francesca
sobre els valors centrals de la sèrie,
hi havia un desig inherent de basar-nos en el naturalisme.
També, a Harry Potter, hi ha la idea central
que la naturalesa és l'arrel de la màgia
i el realisme màgic,
que ho basa tot en principis que trobem en la naturalesa
i en els fenòmens del món natural.
Si aconseguim això, ja tenim la màgia.
Aquesta idea que el naturalisme és el principi central
del món màgic
és quelcom que estem integrant en molts dels nostres sets.
Hi hem de portar el món natural.
I pensar que estic al capdavant de tot això
és realment increïble.
Aquest projecte és tan emocionant que hi ha molta superposició i dinàmiques
entre departaments diferents
per poder captar aquests conceptes i temes,
i expressar-los en àmbits molt diferents.
Quan vam dissenyar els efectes pràctics i visuals,
volíem que hi hagués una lògica molt fonamentada
en tot el que passava.
Tot i que la màgia no és lògica,
a nosaltres ens interessen més
les conseqüències de la màgia.
Per a cada expressió de la màgia,
intentem fer una anàlisi crítica
de com lliga tot amb el que diem que és la màgia.
I volíem aprofitar-ho
com un moment per fer les coses d'una manera diferent.
Aquesta és una de les converses més fascinants que he tingut
com a dissenyadora sobre la ciència d'una cosa que hauria de ser inexplicable.
La sort de treballar en un projecte com aquest
és que tenim molts caps de departament molt creatius i estimulants.
És un veritable plaer treballar amb artistes de tant nivell
que també tenen il·lusió de veritat pel projecte.
Puc dir amb orgull que has fet una molt bona feina.
- Gràcies, de debò. - Molt bona feina.
- L'enhorabona. - Gràcies. T'ho agraeixo.
El meu pare va dissenyar i pintar
la primera capsa de Quidditch de la primera pel·lícula.
I aquí em teniu, 26 anys després...
JULIAN WALKER ARTISTA DE DECORATS
...pintant la nova capsa de Quidditch per a la producció d'HBO.
LA VIDA FETA A MÀ
Vaig treballar en les pel·lícules tres i quatre de Harry Potter fa 25 anys.
Era el becari d'un dels que treballen aquí.
Cada criatura que creem els del departament Criatures,
sigui un mussol, una rata,
sigui una bestiola o un ésser humà, tot comença amb el mateix procés:
una extensa recerca de la naturalesa.
Hem observat com es mou un mussol
i són increïbles.
La nostra feina és intentar copiar el moviment
i repetir-lo fent servir animatrònics i efectes de criatures.
Dins dels animatrònics tenim tots aquests punts d'articulació,
peces de metall, de plàstic, servomotors...
La nostra feina és que semblin orgànics.
Aquí veiem la culminació de la feina de tot un equip.
Aquests són alguns dels prototips que vam fer
per crear aquest fantàstic moviment de coll
que tenen els mussols. El mouen molt.
Pràcticament a 360 graus,
cap a dalt i cap a baix, el gir... Tot això ho vam integrar a la fabricació
i després els vam lliurar...
LAURA SINDALL CREACIÓ DE CRIATURES
...al meravellós equip de plomes perquè hi fessin la seva fantàstica feina
i poguéssim omplir tots aquests buits i tenir plomes que llueixen i es mouen
i creen aquest moviment increïble que té el coll d'un mussol.
El que vam fer és inserir
cada ploma individualment a la xarxa i enganxar-la.
Hi ha unes 36.000 plomes per mussol.
SOPHIE RECHTBERGER ESTILISME DE CRIATURES
I n'hem fet uns deu per a la sèrie.
Gràcies als avenços tecnològics
i al fet que tenim motors més potents i ràpids
que podem ficar-hi dins,
podem agafar la rata, moure-la i bellugar-la.
Quan en Ron agafa l'animatrònic,
té un moviment real i no sembla un Scabbers de peluix.
En Dan ha ficat una cosa a l'animatrònic
que fa que, quan empenys els peus cap a baix, es comprimeix.
I puc moure tot això, com veieu.
Així que no sembla robòtic ni rígid
i ajuda molt a l'hora d'actuar. Sobretot per a un noi
que probablement no ha agafat un animatrònic en la seva vida.
I quan el col·loques dins el seu context,
així, a terra, sembla molt real.
També hem fet un Scabbers que mossega. La Charlotte el portarà, ara.
Li fiques el dit a la boca i el mous.
A veure.
Exacte.
Moltes gràcies.
Aquest és el Dugbog,
un personatge que no ha sortit en cap de les pel·lícules.
Està inspirat en una granota
amb moviments que hem tret directament de la naturalesa,
de les granotes: els ulls s'enfonsen, es retreuen cap endins,
té una llengua mecànica, moviment del nas, de les fosses nasals...
Aquest detall a sobre
permet que els infants puguin treure això, puguin arrencar aquests mol·luscs
i no facin malbé la criatura.
Per a nosaltres, és una gran oportunitat per ajuntar-nos
tots els departaments i disciplines,
sigui els de Criatures, Efectes especials,
Efectes visuals, Maquetes, Decorats...
També hem creat aquests cucs i personatges així,
i no els hem dit als infants
que els podrem agafar i els posarem bava.
I tenim aquests crancs de foc,
que els hem fet braç a braç amb Efectes especials.
Aquests dos es llençaran foc pel darrere l'un a l'altre.
Aquí tenim un animatrònic independent.
Té tots els motors a dins
i algú l'està fent funcionar a distància.
Estic tremolant només d'estar en aquesta sala. És de bojos.
Tenia l'edat justa i sempre estava present.
Era una cosa que compartia amb els meus germans.
BECÀRIA DE CRIATURES
Crec que va ser el meu cosí qui m'hi va introduir.
Sortíem corrents de l'escola,
ens trèiem els uniformes
i ens posàvem les túniques de Hogwarts.
TEIXINT LA HISTÒRIA
Som al 1991,
i vam fer un estudi de com vestia la gent el 1991.
HOLLY WADDINGTON DISSENY DE VESTUARI
Hem intentat que els muggles semblin tan reals com fos possible.
Vam intentar generar un contrast real.
La paleta de colors dels muggles és molt pastel, amb colors freds,
i hi ha molt d'èmfasi en els teixits sintètics.
Com veieu aquí, és l'època dels conjunts de xandall,
aquesta mena de peces esportives.
Per trobar el look d'en Harry, vam pensar
que ell viu en un món on tothom segueix la moda.
Però ell mai ha tingut el luxe de triar la seva roba.
La Petunia sempre li ha donat la roba que en Dudley
ja no feia servir.
La roba li ve gran i està descolorida.
De fet, tot el que porta són peces originals que va trobar la Beth
i que hem recreat meticulosament.
Vam buscar peces de roba reals.
Vam buscar en botigues vintage
i mercadets de segona mà.
En tenim una gran quantitat perquè hem de vestir milers d'infants...
I aquesta paleta va sorgir de forma natural.
Aquests són els colors del 1991.
Volem viatjar en el temps.
Tenim l'oportunitat d'entrar i sortir de diferents espais temporals
amb vestuaris d'estils diferents.
I no pots viatjar en el temps si la roba no és la que toca.
Els nostres uniformes estan fets de llana britànica,
cotó orgànic, botons de nacre, botons de fusta, tartà escocès...
Els teixits naturals són una cosa gairebé extraordinària.
Portar un jersei fet de llana d'ovella és una cosa radical,
tot i que, aquí, els camps són plens d'ovelles.
Per a la gent màgica, havíem de veure com presentar-los
perquè fossin una mica diferents.
El que la Francesca i en Mark volien que introduíssim al disseny
és molta naturalesa.
Vam decidir utilitzar...
ASSISTENT DE DISSENY DE VESTUARI
...processos naturals molt imperfectes,
com ara impressió de fulles,
- pintura a mà, jaspiat... - Jaspiat.
Imprimir amb fulles dona lloc a tot un procés natural i màgic.
No saps quin serà el resultat. Depèn de la fulla.
T'has de conformar amb el que surt.
Per al Dumbledore, volíem fer servir impressió amb fulles
perquè volíem que portés un teixit com de camuflatge.
I volíem crear una sensació de procés natural, immediat i desordenat.
La bellesa està en la imperfecció.
No és fantasia, és realitat.
Crec que, amb sort, la gent pensarà...
ASSISTENT DE DISSENY DE VESTUARI
- ...que potser ho té molt a prop o... - Sí.
...que veurà una persona al carrer i pensarà...
Nosaltres no paràvem de dir:
- "He vist una persona màgica." - Sí, me'n recordo.
"He vist una persona màgica."
I, al metro o al bus, fèiem fotos a la gent
que identificàvem
com a persones màgiques.
És aquesta idea que la gent màgica existeix
i estan al nostre voltant.
Volíem que tots tinguessin això.
Com una mena de...
combinació d'elements que fa que et giris a mirar.
I, per contrastar, vam crear una paleta amb colors terrosos
i naturals per a la gent màgica.
Així vam crear una dicotomia.
Tot està arrelat en la realitat.
El nostre Dumbledore és com un senyor del període eduardià,
perquè així el vam concebre.
Sabent l'edat que té,
vam treballar amb la seva època de màxima esplendor.
Una mica de llana escocesa per aquí.
Brodada, com veieu, d'una manera molt desordenada, imperfecta.
M'encanta Harry Potter perquè vaig llegir el llibre
quan vaig tenir els meus fills.
I llegia els llibres amb el meu fill Eric,
que li encantaven.
S'imaginava a ell mateix en la història
i crec que va ser molt bo per a ell.
Jo veia com li agradaven
i els gaudíem junts.
Ens assèiem junts a la nit i llegíem.
Totes aquelles històries i trames complicades
i totes les coses que passaven.
Ell em va dir: "Mama, puc anar a un col·le com aquest?"
I...
I vaig pensar que havia de trobar una escola així.
I, si no la trobava, l'havia de crear.
És una gran responsabilitat.
Fer-ho bé és una gran responsabilitat, oi?
Honorar el que ve d'abans,
però, amb sort, posant-hi més detalls.
Crec que tenia la mateixa edat
que la canalla del llibre.
Crec que el primer va sortir el 1997 i jo en tenia set.
Sens dubte, els llibres encara s'estaven publicant
i jo anava a l'escola.
Així que recordo que va ser molt intens llegir aquells llibres.
No podies comentar-ho amb els companys
perquè, si algú llegia més ràpid que tu,
et podien dir el que passaria.
I tot això era tan important a aquella edat
que no valia la pena arriscar-se a parlar amb els companys.
A aquella edat, t'imagines que ets un nen a Hogwarts
o t'imagines en el lloc d'en Harry.
Recordo un dia que vaig venir a veure en Mark
i estaven rodant l'escena de l'andana nou i tres quarts...
TRENS DE HOGSMEADE
...i quan vaig entrar i vaig veure el tren,
va ser com si em transportés al llibre.
Com si m'hi hagués ficat, al llibre. Era real.
Així que, com podeu veure,
encara que el món de Harry Potter ja és llegendari,
el seu llegat continua creixent.
Una nova generació descobreix la màgia
i comença una nova i emocionant era.
Sabia que mentre rodava la primera temporada de Harry Potter
faria 80 anys.
Això significa que, quan acabi, en tindré uns 88.
És un fet extremadament difícil de considerar.
L'elenc és meravellós.
Tots ells.
L'Arabella, l'Alastair i en Dom.
- Què? Esteu il·lusionats? - Sí.
- Voleu seure? - Sí.
I s'adoren els uns als altres.
Tinc moltes ganes de veure com creixen, com creix el seu talent
i en quines persones es converteixen.
Creixeran en aquest món.
I...
I jo em faré vell amb ells.
En teoria treballarem junts durant molts anys
i quan acabem seran joves adults.
Volem que creixin pensant:
"Caram! Potser ha estat dur, difícil i cansat,
però ha estat genial i me n'alegro molt."
"Ha estat genial formar part d'això."
ANDANA NOU I TRES QUARTS
I aquí estem.
No hi ha lloc millor per acabar aquest viatge al cor de Harry Potter
que on comença el seu camí cap a Hogwarts.
Aquí, estem envoltats de coses a una escala increïble
i petits detalls que fan que tot sembli real.
I, ja que parlem de detalls al·lucinants,
veniu a veure això: un petit tast del que vindrà.
OBJECTES PERDUTS
CASTELL DE HOGWARTS
Tothom a bord.
Potser voleu tapar-vos les orelles.
Això està a punt d'esclatar!
Crec que aquest és el meu peu.
El meu pare va ser el cap d'attrezzo de les vuit pel·lícules
i jo soc aquí per continuar el seu llegat.
La següent generació de fans és molt important per a mi
perquè el meu fill és un gran fan de Harry Potter
i no els puc decebre.
No puc decebre la nova generació de fans.
Sé que és molt important.
La meva família va treballar en les pel·lícules de Harry Potter
i jo puc continuar el seu llegat.
És un somni.
Vaig conèixer la meva esposa a la tercera pel·lícula...
WILLIAM STICKLEY CAP DE CONSTRUCCIÓ
...i ara el meu fill treballa per a mi. Això és la nostra vida.
Vaig començar la meva experiència Harry Potter el 1999...
GARY WALKER GUIXER
...i, 27 anys més tard, segueixo aquí.
Recordo el primer dia de rodatge.
Érem al carrer Privet
i hi havia en Harry i el seu mussol. Vam mirar al voltant
i va ser un moment de: "Estic somiant?"
Hi ha hagut massa moments bons per comptar-los, sincerament.
Ha estat un any ple de moments importants.